CELEX: 32015R1897
Language: fi
Date: 2015-10-21 00:00:00
Title: Komission täytäntöönpanoasetus (EU) 2015/1897, annettu 21 päivänä lokakuuta 2015, komission asetuksen (EY) N:o 2056/2001 muuttamisesta purkamisvelvoitteen osalta

22.10.2015   
            
            
               FI
            
            
               Euroopan unionin virallinen lehti
            
            
               L 277/11
            
         KOMISSION TÄYTÄNTÖÖNPANOASETUS (EU) 2015/1897,
   annettu 21 päivänä lokakuuta 2015,
   komission asetuksen (EY) N:o 2056/2001 muuttamisesta purkamisvelvoitteen osalta
   EUROOPAN KOMISSIO, joka
   ottaa huomioon Euroopan unionin toiminnasta tehdyn sopimuksen,
   ottaa huomioon kalavarojen säilyttämisestä nuorten meren eliöiden suojelemiseksi toteutettavien teknisten toimenpiteiden avulla 30 päivänä maaliskuuta 1998 annetun neuvoston asetuksen (EY) N:o 850/98 (1) ja erityisesti sen 48 artiklan,
   sekä katsoo seuraavaa:
   
               (1)
            
            
               Euroopan parlamentin ja neuvoston asetuksen (EU) N:o 1380/2013 (2) yhtenä tavoitteena on lopettaa asteittain saaliiden poisheittäminen ottamalla käyttöön saaliiden purkamista koskeva velvoite saalisrajoitusten alaisille lajeille. Tietyt Pohjanmeren ja Skotlannista länteen sijaitsevien merialueiden turskakannan elvyttämiseksi toteutettavista teknisistä lisätoimenpiteistä annetun komission asetuksen (EY) N:o 2056/2001 (3) säännökset edellyttävät kalastajien heittävän kalaa pois. Kyseisiä säännöksiä olisi muutettava kyseisen asetuksen ja purkamisvelvoitteen välisen yhteensopimattomuuden poistamiseksi ja jotta purkamisvelvoite saataisiin toimivaksi.
            
         
               (2)
            
            
               Purkamisvelvoitteen täytäntöönpanon varmistamiseksi olisi muutettava eritoten asetus (EY) N:o 2056/2001 säätämällä, että kaikki purkamisvelvoitteen alaisiin lajeihin kuuluvien meren eliöiden tahattomat saaliit, jotka ovat saaliiden koostumusta koskevien rajoitusten mukaan liian suuret, on purettava ja luettava kiintiöihin.
            
         
               (3)
            
            
               Tässä asetuksessa säädetyt toimenpiteet ovat kalastus- ja vesiviljelyalan komitean lausunnon mukaiset,
            
         ON HYVÄKSYNYT TÄMÄN ASETUKSEN:
   1 artikla
   Muutetaan asetus (EY) N:o 2056/2001 seuraavasti:
   
               1)
            
            
               Lisätään 2 artiklaan 3 kohta seuraavasti:
               
                           ”3.
                        
                        
                           ’tahattomilla saaliilla’ sellaisten meren eliöiden satunnaisesti saatuja saaliita, jotka on Euroopan parlamentin ja neuvoston asetuksen (EU) N:o 1380/2013 (4) 15 artiklan nojalla purettava ja luettava kiintiöihin joko sen vuoksi, että ne ovat alle säilyttämisen vähimmäisviitekoon, tai sen vuoksi, että ne ylittävät saaliiden koostumusta ja sivusaaliita koskevissa säännöissä sallitut määrät.
                        
                     
                  (4)  Euroopan parlamentin ja neuvoston asetus (EU) N:o 1380/2013, annettu 11 päivänä joulukuuta 2013, yhteisestä kalastuspolitiikasta, neuvoston asetusten (EY) N:o 1954/2003 ja (EY) N:o 1224/2009 muuttamisesta sekä neuvoston asetusten (EY) N:o 2371/2002 ja (EY) N:o 639/2004 ja neuvoston päätöksen 2004/585/EY kumoamisesta (EUVL L 354, 28.12.2013, s. 22).”"
						
            
         
               2)
            
            
               Lisätään 9 a artikla seuraavasti:
               ”9 a artikla
               Jos purkamisvelvoitteen alaisiin lajeihin kuuluvan lajin meren eliöiden saalis ylittää tämän asetuksen 4 artiklan 1–6 kohdassa, 5 artiklan 2 kohdassa, 6 artiklan 2 kohdassa, 7 artiklassa tai 8 artiklassa säädetyt sallitut prosenttiosuudet tai määrät, sovelletaan asetuksen (EU) N:o 1380/2013 15 artiklaa. Nämä tahattomat saaliit on purettava ja luettava kiintiöihin. Tällaisten tahattomien saaliiden ei katsota rikkovan kyseisissä artikloissa tarkoitettua sallittua prosenttiosuutta saaliin koostumuksesta.”
            
         2 artikla
   Tämä asetus tulee voimaan kahdentenakymmenentenä päivänä sen jälkeen, kun se on julkaistu Euroopan unionin virallisessa lehdessä.
   
      Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa.
      Tehty Brysselissä 21 päivänä lokakuuta 2015.
      
         
            Komission puolesta
         
         
            Puheenjohtaja
         
         Jean-Claude JUNCKER
      
   
   
      (1)  EYVL L 125, 27.4.1998, s. 1.
   
      (2)  Euroopan parlamentin ja neuvoston asetus (EU) N:o 1380/2013, annettu 11 päivänä joulukuuta 2013, yhteisestä kalastuspolitiikasta, neuvoston asetusten (EY) N:o 1954/2003 ja (EY) N:o 1224/2009 muuttamisesta sekä neuvoston asetusten (EY) N:o 2371/2002 ja (EY) N:o 639/2004 ja neuvoston päätöksen 2004/585/EY kumoamisesta (EUVL L 354, 28.12.2013, s. 22).
   
      (3)  Komission asetus (EY) N:o 2056/2001, annettu 19 päivänä lokakuuta 2001, Pohjanmeren ja Skotlannista länteen sijaitsevien merialueiden turskakannan elvyttämiseksi toteutettavista teknisistä lisätoimenpiteistä (EYVL L 277, 20.10.2001, s. 13).